section_heading: Život i djelo
paragraph_text: U kasnijim 1860-im započinje romantičnu vezu s Eugénie Lesouezec, s kojom će imati dvoje djece. Ta veza će potrajati 30 godina sve do njene smrti, tri mjeseca prije Sisleyeve smrti 1899. godine. Sisley se nalazio u Londonu s Claudeom Monetom 1871. godine, kad je otkrio slike Williama Turnera i Johna Constablea. Ovo otkriće vrlo je utjecalo na njega kao impresionističkog slikara, pa se na sljedećim slikama može videti utjecaj spomenutih engleskih slikara. Među impresionistima Sisley je bio u sjeni Moneta, čiji su radovi bili mnogo traženiji, unatoč tomu što je Sisley bio manje eksperimentalni slikar od samog Moneta. Do kraja života živio je u siromaštvu i preminuo je u Moret-sur-Loing u dobi od 59 godina.